Vera Pauw

Vera Pauw (Amsterdam, Herbehereak, 1963ko urtarrilaren 18a) herbeherear futbolari ohia eta entrenatzaile aitzindaria da bere herrialdeko emakumezkoen futbolean. Irlandako Errepublikako emakumezkoen futbol-selekzioaz gain, emakumezkoen futboleko talde nazional batzuk zuzendu ditu, besteak beste, Eskozia, Herbehereak, Errusia eta Hegoafrika.

Futbolari ibilbidea 
Txikitan futbolean aritzen zen bi nebekin kaleetan. 13 urte zituela, SV Bredorodesek emakume-talde bat sortu zuen, eta 18 urterekin VSV Vreeswijkera joan zen, goragoko maila batean jokatzeko. Laster iritsi zen Herbehereetako futboleko emakumezkoen selekziora, eta 1983tik 1998ra nazioarteko 89 partida jokatu zituen, baina inoiz ez zen sailkatu Munduko Kopa edo Eurokopako azken faserako. Herrialde horretatik kanpo profesionalki jokatu zuen lehen herbeherearra izan zen, 1988an Italiako A serieko Modena taldearekin fitxatu zuenean. Italian bi urte eman ondoren, Herbehereetara itzuli zen eta Puck Deventer eta SV Saestum taldean jokatu zuen.

Nazioarteko golak

Entrenatzaile ibilbidea 
1998ko irailean, Eskoziako entrenatzaile eta zuzendari tekniko izendatu zuten. 2004ko urrian antzeko eginkizuna izan zuen Herbeherekoekin, eta UEFA 2009ko Emakumezkoen Eurokopako finalaurrekora eraman zuen bere jatorrizko herrialdea. 2010eko lehen erdian kaleratu zuten modu polemikoan. 

2011ko apirilean, Igor Shalimoven hurrengoa izan zen zen, behin-behineko Errusiako entrenatzaile.  2011ko irailean, Farid Benstitik ordezkatu zuen.  Ondoren, talde errusiarreko zuzendari teknikoa izendatu zuten. 

2014ko martxoan, selekzio nazionaleko hautatzaile izendatu zuten  Josepha Mkhonza ordezkatu zuen Hegoafrikako entrenatzaile lanetan Pauwek azaldu zuen lehenago parte-hartze handia izan zuela Hegoafrika taldearen eraketan, Herbeherearrekin lagunarteko partida asko jokatuak baitzituzten.

Hegoafrikar Errepublikako entrenatzaile izateari uko egin zion, nazioa 2016ko Olinpiar Jokoetara eraman ondoren. 2017ko azaroaren 27an AEBko Houston Dasheko hurrengo entrenatzailea  izateko kontratatu zuten Pauw. 2018ko irailaren 20an iritsi zen Estatu Batuetako National Women's Soccer Leaguera. 

2019ko irailaren 4an, Irlandako emakumezkoen selekzioko entrenatzaile izendatu zuten. Irlandak porrot handia izan arren UEFA 2022ko Emakumezkoen Eurokoparako sailkapeneko I. taldeko play-off postua lortzeko, 2021eko otsailean Pauwri bi urterako kontratu luzatu zioten.

Bortxaketaren salaketa 
2022ko uztailean, Pauwek salatu zuen, Herbehereetako jokalari izan zen bitartean, Herbehereetako Futbol Errege Elkarteko "arduradun" garrantzitsu batek bortxatu zuela, eta beste bi gizonen sexu-erasoak jasan zituela. Gertaeren unean Holandako futbolean lan egiten zuten pertsonak ziren.

Vera Pauwek zera esan zuen:  "Nire konfiantzakoek baino ez dakite, Herbeheetako jokalari eta entrenatzaile izan nintzenean, jasan nituen sexu-abusu sistematikoa, botere-abusua, jazarpena, larderia, isolamendua eta egozpena. 10 urtetik gora eman zuen bere herrialdeko agintariek gertatutakoari kasu egin ziezaioten saiatzen, baina ez zuen ezertarako balio izan." 

"Batzuek nahiago zuten nire bortxaketa eta sexu-erasoak isilpean gorde, behar nuen laguntza eskaini baino."

Piet Buter entrenatzaile ohiak adierazi zuen bera zela akusazioaren subjektua, eta ukatu egin zuen harekin baimenik gabeko harremanak izan zituela, abentura bat izan zuela baino ez zuen aitortu. KNVBk (Herbeheretako futbol elkartea) adierazi zuen arduragabea izan zela, eta sentitzen zuela Pauwek lan-ingurune segururik ez izana.

Bizitza pertsonala 
Bert van Lingen selekzio nazionaleko entrenatzaile ohiarekin ezkonduta dago.

Erreferentziak

Kanpo estekak 

Herbehereetako emakume futbolariak
Herbehereetako futbol entrenatzaileak
Bortxaketa jasandako emakumeak
Emakume aitzindariak